《何易于挽舟》
唐代·孙樵

何易于尝为益昌令，县距刺史治所四十里，城嘉陵江南。刺史崔朴尝乘春自上游，多从宾客歌酒。泛舟东下，直出益昌旁。至则索民挽舟。易于即自腰笏，引舟上下。刺史惊问状，易于曰：“方春，百姓不耕即蚕，隙不可夺。易于为属令，当其无事，可以充役。”刺史与宾客跳出舟，偕骑还去。

作者简介：[唐]（约公元八六七年前后在世），字可之，（《文献通考》作隐之。此从新唐书艺文志注）关东人。生卒年均不详，约唐懿宗咸通中前后在世。唐宣宗大中九年，（公元八五五年）登进士第，官至中书舍人。广明初，（公元八八o年）黄巢入长安。樵随僖宗奔赴歧陇，授职方郎中，上柱国，赐紫金鱼袋。樵尝删择所作，得三十五篇，为《经维集》三卷，《新唐书艺文志》传于世。 所做古文，刻意求新，自称是韩愈的四传弟子。